CELEX: 32009D0012
Language: hu
Date: 2008-12-19 00:00:00
Title: 2009/12/EK: A Bizottság határozata ( 2008. december 19. ) a hasított sertések dániai minősítési módszereinek engedélyezéséről (az értesítés a C(2008) 8498. számú dokumentummal történt)

10.1.2009   
            
            
               HU
            
            
               Az Európai Unió Hivatalos Lapja
            
            
               L 6/83
            
         
      A BIZOTTSÁG HATÁROZATA
   
   (2008. december 19.)
   a hasított sertések dániai minősítési módszereinek engedélyezéséről
   (az értesítés a C(2008) 8498. számú dokumentummal történt)
   (Csak a dán nyelvű szöveg hiteles)
   (2009/12/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikkének (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése értelmében a hasított sertéseket a színhústartalom becslése alapján kell minősíteni, a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszerek segítségével. A minősítési módszerek engedélyezésének feltétele, hogy az értékelés statisztikai hibája egy megadott tűréshatáron belül maradjon. Ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkének (2) bekezdése határozza meg.
            
         
               (2)
            
            
               A 92/469/EGK bizottsági rendelet (3) négy hasítottsertés-minősítési módszer alkalmazását engedélyezte Dánia számára.
            
         
               (3)
            
            
               Bizonyos technikai kiigazítások szükségességére tekintettel Dánia arra kérte a Bizottságot, hogy engedélyezze a már jóváhagyott négy módszer frissítését, valamint két frissített módszer (AutoFOM DK és FOM II) alkalmazását, és ennek érdekében a 2967/85/EGK rendelet 3. cikkének (3) bekezdésében előírt jegyzék második részének benyújtásával ismertette a boncolásos vizsgálat eredményeit.
            
         
               (4)
            
            
               A kérelem értékelése során megállapították, hogy a szóban forgó minősítési módszerek engedélyezéséhez szükséges feltételek teljesültek.
            
         
               (5)
            
            
               A műszereket és a minősítési módszereket illető módosítást kizárólag a szerzett tapasztalatok fényében elfogadott új bizottsági határozat alapján lehet engedélyezni. Ezért ez az engedély visszavonható.
            
         
               (6)
            
            
               Az egyértelműség érdekében a 92/469/EGK határozatot hatályon kívül kell helyezni, és helyébe új határozatnak kell lépnie.
            
         
               (7)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   Az alábbi módszerek használata engedélyezett a hasított sertések 3220/84/EGK rendelet szerinti minősítésére Dániában:
   
               a)
            
            
               a Klassificeringscenter (KC) elnevezésű műszer és az ehhez kapcsolódó értékelési módszerek, amelyek részleteit a melléklet 1. része tartalmazza,
            
         
               b)
            
            
               a Fat-O-Meater/Manuel Klassificering (FOM/MK) elnevezésű műszer és az ehhez kapcsolódó értékelési módszerek, amelyek részleteit a melléklet 2. része tartalmazza,
            
         
               c)
            
            
               a Uni-Fat-O-Meater (UniFOM) elnevezésű műszer és az ehhez kapcsolódó értékelési módszerek, amelyek részleteit a melléklet 3. része tartalmazza,
            
         
               d)
            
            
               a Fully automatic ultrasonic equipment (AutoFOM 1) elnevezésű műszer és az ehhez kapcsolódó értékelési módszerek, amelyek részleteit a melléklet 4. része tartalmazza,
            
         
               e)
            
            
               az Updated fully automatic ultrasonic equipment (AutoFOM DK) elnevezésű műszer és az ehhez kapcsolódó értékelési módszerek, amelyek részleteit a melléklet 5. része tartalmazza,
            
         
               f)
            
            
               a Fat-O-Meater II (FOM II) elnevezésű műszer és az ehhez kapcsolódó értékelési módszerek, amelyek részleteit a melléklet 6. része tartalmazza.
            
         2. cikk
   A műszereket vagy a minősítési módszereket illetően módosítás nem engedélyezett.
   3. cikk
   A 92/469/EGK határozat hatályát veszti.
   4. cikk
   Ennek a határozatnak a Dán Királyság a címzettje.
   
      Kelt Brüsszelben, 2008. december 19-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o.
   
      (2)  HL L 285., 1985.10.25., 39. o.
   
      (3)  HL L 265., 1992.9.11., 39. o.
   
      MELLÉKLET
      A HASÍTOTT SERTÉSEK DÁNIAI MINŐSÍTÉSI MÓDSZEREI
      1.   Rész
      KLASSIFICERINGSCENTER (KC)
      
                  1.
               
               
                  A hasított sertések minősítését a Klassificeringscenter (KC) elnevezésű műszerrel kell elvégezni.
               
            
                  2.
               
               
                  A műszert kilenc, egyenként hat milliméter átmérőjű szondával kell felszerelni, amelyek mindegyike tartalmaz egy (Siemens SFH 950 LD242 II típusú vagy ahhoz hasonló) fotodiódát és egy (Siemens SFH 960 – PB 103 típusú vagy ahhoz hasonló) fotodetektort; a szondák működési távolságának 1 és 180 mm között kell lennie. A mért értékeket egy központi adatfeldolgozó egység számítja át a színhústartalom becsült értékére.
               
            
                  3.
               
               
                  A hasított test színhústartalmát a 4. bekezdésben megjelölt hét mérési ponton elvégzett tíz mérés alapján kell kiszámítani, a következő képlet alkalmazásával:
                  
                      = 70,5489 – 0,1572 x1 – 0,1698 x2 – 0,1537 x3 – 0,1803 x4 – 0,2115 x5 – 0,1669 x6 – 0,1269 x7 + 0,04278 x8 + 0,0234 x9 + 0,0371 x10
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban
                           
                        
            
                  4.
               
               
                  A mérési pontok a következők:
                  
                              x1
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, a harmadik nyakcsigolya közepénél, a hasítás síkjától 10,5 cm-re mérve.
                           
                        
                              x2
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, a negyedik nyakcsigolya közepénél, a hasítás síkjától 7 cm-re mérve.
                           
                        
                              x3
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, hátulról számítva a negyedik és az ötödik hátcsigolya között, a hasítás síkjától 3 cm-re mérve.
                           
                        
                              x4
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, hátulról számítva a második és a harmadik hátcsigolya között, a hasítás síkjától 7 cm-re mérve.
                           
                        
                              x5
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, az első ágyékcsigolya és az utolsó hátcsigolya között, a hasítás síkjától 6 cm-re mérve.
                           
                        
                              x6
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, 4 cm-rel a szeméremcsont külső széle előtt, a hasítás síkjától 7 cm-re mérve.
                           
                        
                              x7
                              
                           
                           
                              =
                           
                           
                              a hátszalonna (bőrrel együtt) vastagsága milliméterben, a szeméremcsont külső szélénél, a hasítás síkjától 11 cm-re mérve.
                           
                        
                              x8
                              
                           
                           
                              =
                           
                           
                              az izom vastagsága milliméterben, hátulról számítva a negyedik és az ötödik hátcsigolya között, a hasítás síkjától 3 cm-re mérve.
                           
                        
                              x9
                              
                           
                           
                              =
                           
                           
                              az izom vastagsága milliméterben, hátulról számítva a második és a harmadik hátcsigolya között, a hasítás síkjától 7 cm-re mérve.
                           
                        
                              x10
                              
                           
                           
                              =
                           
                           
                              az izom vastagsága milliméterben, az első ágyékcsigolya és a leghátsó hátcsigolya között, a hasítás síkjától 6 cm-re mérve.
                           
                        A képlet az 50–110 kg súlyú hasított testek esetében érvényes.
               
            2.   Rész
      FAT-O-MEATER/MANUEL KLASSIFICERING (FOM/MK)
      
                  1.
               
               
                  A hasított sertések minősítését a Fat-O-Meater/Manuel Klassificering (FOM/MK) elnevezésű műszerrel kell elvégezni.
               
            
                  2.
               
               
                  A műszernek Fat-O-Meater típusúnak kell lennie, és magában kell foglalnia egy hat milliméter átmérőjű szondát, amely fel van szerelve (Siemens SFH 960 – BP 103 típusú vagy hasonló) fotodetektorral, és amelynek működési távolsága 1 és 94 mm között van.
               
            
                  3.
               
               
                  A mért értékeket egy központi adatfeldolgozó egység számítja át a színhústartalom becsült értékére.
                  A hasított test színhústartalmát a következő képlet szerint kell kiszámítani:
                  
                      = 68,1746 – 0,3220 x1 – 0,5326 x2 + 0,0836 x3
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban.
                           
                        
            
                  4.
               
               
                  A mérési pontok a következők:
                  
                              x1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasítás síkjától 8 cm-re, hátulról a harmadik és a negyedik ágyékcsigolya között mérve.
                           
                        
                              x2
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasítás síkjától 6 cm-re, hátulról a harmadik és a negyedik borda között mérve.
                           
                        
                              x3
                              
                           
                           
                              =
                           
                           
                              az izom vastagsága milliméterben, az x2-vel egy időben és ugyanazon a helyen mérve.
                           
                        A képlet az 50–110 kg súlyú hasított testek esetében érvényes.
               
            3.   Rész
      UNI-FAT-O-MEATER (UNIFOM)
      
                  1.
               
               
                  A hasított sertések minősítését a Uni-Fat-O-Meater (UniFOM) elnevezésű műszerrel kell elvégezni.
               
            
                  2.
               
               
                  A műszer megegyezik a 2. rész második pontjában leírt műszerrel. A számítógép és az optikai szondából nyert fényvisszaverődési profil értékelésére szolgáló szoftver tekintetében azonban az UniFOM különbözik az MK-tól.
               
            
                  3.
               
               
                  A hasított test színhústartalmát a következő képlet szerint kell kiszámítani:
                  
                      = 66,7393 – 0,2655 x1 – 0,5432 x2 + 0,0838 x3
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban.
                           
                        
            
                  4.
               
               
                  A mérési pontok a következők:
                  
                              x1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasítás síkjától 8 cm-re, hátulról a harmadik és a negyedik ágyékcsigolya között mérve.
                           
                        
                              x2
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasítás síkjától 6 cm-re, hátulról a harmadik és a negyedik borda között mérve.
                           
                        
                              x3
                              
                           
                           
                              =
                           
                           
                              az izom vastagsága milliméterben, az x2-vel egy időben és ugyanazon a helyen mérve.
                           
                        A képlet az 50–110 kg súlyú hasított testek esetében érvényes.
               
            4.   Rész
      FULLY AUTOMATIC ULTRASONIC EQUIPMENT (AutoFOM 1)
      
                  1.
               
               
                  A hasított sertések minősítését a Fully automatic ultrasonic equipment (AutoFOM 1) elnevezésű műszerrel kell elvégezni.
               
            
                  2.
               
               
                  A műszert 16 darab 2MHz-es (Krautkrämer, SFK 2 NP vagy ahhoz hasonló típusú) ultrahangos átalakítóval (transzduktorral) kell felszerelni; az egyes átalakítók közötti távolság 25 mm.
                  A mért értékeket egy központi adatfeldolgozó egység számítja át a színhústartalom becsült értékére.
               
            
                  3.
               
               
                  A hasított sertés színhústartalmát 127 különböző mérési pont alapján kell meghatározni a következő képlet szerint:
                  
                      = c + c0 × IP000 + c1 × IP001 + .... + c126 × IP126
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban. A c, illetve a c0-tól c126-ig terjedő állandók meghatározását a Dánia által a 2967/85/EGK bizottsági rendelet 3. cikkének (3) bekezdésével összhangban a Bizottsághoz benyújtott jegyzék II. része tartalmazza.
                           
                        
            
                  4.
               
               
                  A mérési pontok meghatározását és a statisztikai módszerek leírását a Dánia által a 2967/85/EGK bizottsági rendelet 3. cikkének (3) bekezdésével összhangban a Bizottsághoz benyújtott jegyzék II. része tartalmazza.
                  A képlet az 50–110 kg súlyú hasított testek esetében érvényes.
               
            5.   Rész
      UPDATED FULLY AUTOMATIC ULTRASONIC EQUIPMENT (AutoFOM DK)
      
                  1.
               
               
                  A hasított sertések minősítését az Updated fully automatic ultrasonic equipment (AutoFOM DK) elnevezésű műszerrel kell elvégezni.
               
            
                  2.
               
               
                  A műszer a szkenner elrendezését illetőleg mechanikai szempontból hasonlít az AutoFOM 1 elnevezésű műszerre. A mérési elv is ugyanaz. Az AutoFOM DK-t az AutoFOM 1-től egy rögzített tartozék különbözteti meg, amely biztosítja, hogy a hasított test egyenes helyzetben haladjon át a mérőegységen, valamint – a hasított testet letapogató lézeres érzékelővel együtt – szimmetrikus méréseket hajt végre, javítva ezáltal a műszer számítási képességét; az AutoFOM DK-hoz ezenkívül új szoftvercsomag is tartozik, amely nagyobb képkezelési sebességet és jobb képfelbontást tesz lehetővé.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 63,4322 – 0,1429 x1 – 0,0438 x2 – 0,0715 x3 + 0,9420 x4 + 0,0911 x5
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban.
                           
                        
            
                  4.
               
               
                  A mérési pontok meghatározását és a statisztikai módszerek leírását a Dánia által a 2967/85/EGK bizottsági rendelet 3. cikkének (3) bekezdésével összhangban a Bizottsághoz benyújtott jegyzék II. része tartalmazza.
                  A képlet az 50–110 kg súlyú hasított testek esetében érvényes.
               
            6.   Rész
      FAT-O-MEATER II (FOM II)
      
                  1.
               
               
                  A hasított sertések minősítését a Fat-O-Meater II (FOM II) elnevezésű műszerrel kell elvégezni.
               
            
                  2.
               
               
                  A műszer a FAT-O-Meater mérési rendszer új változata. A mérési alapelv megegyezik a 2. és a 3. rész 2. pontjában leírtakkal, ellenben a szoftvert, a hardvert és a műszaki tervet átalakították. A FOM II mérőpisztolya egy késsel felszerelt optikai szondából, egy mélységmérő eszközből, valamint egy adatgyűjtő- és elemző rendszerből áll. A FOM II mérőpisztolya tartalmaz minden jogi szempontból releváns adatgyűjtést és –elemzést.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 66,5015 – 0,3568 x1 – 0,4704 x2 + 0,0947 x3
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban.
                           
                        
            
                  4.
               
               
                  A mérési pontok a következők:
                  
                              x1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasítás síkjától 8 cm-re, hátulról a harmadik és a negyedik ágyékcsigolya között mérve.
                           
                        
                              x2
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasítás síkjától 6 cm-re, hátulról a harmadik és a negyedik borda között mérve.
                           
                        
                              x3
                              
                           
                           
                              =
                           
                           
                              az izom vastagsága milliméterben, az x2-vel egy időben és ugyanazon a helyen mérve.
                           
                        A képlet az 50–110 kg súlyú hasított testek esetében érvényes.